**VISOKA POSLOVNA ŠKOLA STRUKOVNIH STUDIJA**

**NOVI SAD**

***Nastavni predmet***: Ekonomija Evropske unije

***Studijski program***: TR – Trgovina i međunarodno poslovanje

***Školska godina i semestar***: 2021/2022 godina, letnji semestar

***Predavači:*** Stankov dr Biljana, Raletić Jotanović dr Saša

***Student:*** Prezime, ime, broj indeksa

**ANALIZA NAUČNO-STRUČNOG RADA**

**„*NAZIV RADA*“**

**1. KVANTITATIVNA ANALIZA NAUČNO-STRUČNOG RADA**

U ovom segmentu, studenti bi trebali da izvrše analizu predmetnog članka prema njegovim ključnim kvantitativnim elementima. Trebalo bi se poći od toga kako glasi naslov članka, ko su autori članka, u kom časopisu (ili zborniku radova) i koje godine je članak objavljen, koliko stranica poseduje članak, koje su ključne reči u članku, koliko poglavlja poseduje članak i nabrojati ih po njihovim nazivima, koliko izvora literature je korišćeno u članku, da li je korišćena literatura domaća ili strana, opisati da li je korišćena literatura u skladu sa onim što autori ovog rada istražuju i pomenuti da li u korišćenoj literaturi preovladavaju radovi objavljeni u časopisima, radovi objavljeni na naučnim skupovima ili možda preovladavaju udžbenici.

**2. KVALITATIVNA ANALIZA NAUČNO-STRUČNOG RADA**

Studenti bi u ovom delu prvo trebali da obrade apstrakt rada, odnosno da opišu o čemu se govori u apstraktu rada i da li se u tom segmentu čitalac upoznaje sa onim o čemu će dalje biti reči u nastavku članka ili to možda nije slučaj. Apstrakt rada bi trebao jasno da ukazuje na temu kojom se istraživači bave, da nas uvede u ključni problem istraživanja i ciljeve samog rada. Studenti bi trebali prokomentarisati da li je apstrakt rada sa tog aspekta odgovarajuć ili ne i da objasne zašto tako misle.

Zatim je potrebno preći na analizu pojedinačnih poglavlja rada, kao što je prikazano u nastavku.

Potrebno je da studenti opišu o čemu se govori u uvodu ovog rada, da li je to jasno i pregledno napisano, da li je jasno čitaocu. Da odgovore na pitanja o tome da li se u uvodnom delu rada saznaju informacije o problemu i predmetu istraživanja, o motivaciji autora za sprovođenjem tog istraživanja odnosno pisanjem baš tog rada, zatim da li se tu nalaze podaci o ciljevima istraživanja, istraživačkim pitanjima, eventualnim metodama istraživanja, o očekivanim rezultatima i sl.

Ključno je da se studenti osvrnu na to da li im je uvod rada jasan, da li jasno upućuje na sadržaj samog rada i ono što sledi u daljem tekstu rada, i da se slobodno kritički osvrnu na to šta bi se u uvodnom delu moglo promeniti, šta bi oni dodali, a šta možda izostavili iz njega, a da to utiče na njegovo poboljšanje.

Izbegavati prepisivanje teksta iz članka, kada na početku govorite o čemu se radi u tom poglavlju to neka bude prepričano, ne prepisano. To je dovoljno samo za početak analize određenog poglavlja u nastavku se treba posvetiti daljoj analizi kao što je gore opisano.

Studenti bi u nastavku trebali da opišu suštinu svakog poglavlja, o čemu se radi u datom poglavlju i da li su to autori rada izneli jasno i pregledno. Da li je čitaocu jasno sve što se nalazi u datom poglavlju ili ima određenih nejasnoća i koje su to. Zatim, posebno pomenuti da li smatrate da je naslov poglavlja u skladu sa njegovim sadržajem ili ne, da li se već iz naslova poglavlja moglo pretpostaviti o čemu će biti dalje reči, ili naslov ne odgovara u potpunosti daljem tekstu tog poglavlja. Izdvojiti ključne pojmove kojima se autori u ovom poglavlju bave. Istaći ključne prednosti i slabosti poglavlja prema sopstvenom mišljenju, slobodno. Kritički se osvnuti na nedostatke, dati predloge o tome šta se moglo unaprediti, izmeniti, dodati, ili izostaviti a da ovo poglavlje rada bude jasnije i da se njegov kvalitet pobooljša.

Izbegavati prepisivanje teksta iz članka, kada na početku govorite o čemu se radi u tom poglavlju to neka bude prepričano, ne prepisano. To je dovoljno samo za početak analize određenog poglavlja u nastavku se treba posvetiti daljoj analizi kao što je gore opisano.

Na kraju je potreb no opisati o čemu se govori u zaključku rada, da li je tekst jasno i pregledno iznet. Pomenuti da li su autori rada došli do odgovarajućih zaključaka ili ne. Ključno je primetiti da li se u zaključku možda prepričava ono što je u radu već navođeno ili se u zakljčku iznose konkretni rezultati do kojih se došlo, da li se u zaključku iznose odgovarajuće preporuke, da li autori pominju neka od ograničenja sa kojima su se susretali pri izradi rada i sl. Zaključak rada ne bi trebao da se zasniva na prepričavanju prethodnih delova rada. Studenti trebaju da daju predloge o tome kako bi se zaključak rada mogao unaprediti.

**3. KRITIČKA ANALIZA NAUČNO-STRUČNOG RADA**

Potpuno slobodno napisati sopstveni sud o radu, sopstveno viđenje na osnovu svega prethodno iznesenog. Jasno navesti zašto ste se opredelili baš za ovu temu i navesti šta ste iz ovog rada sve naučili. Takođe, obavezno pomenuti i šta ste očekivali da ćete u radu pronaći a toga nije bilo, šta je to što biste još o ovoj temi želeli da saznate. Kritički se osvrnuti na to da li smatrate da je rad u potpunosti odgovorio naslovnoj temi, da li smatrate da je sadržaj rada odgovarajući, šta biste istakli kao ključne prednosti, a šta kao nedostatke, zatim ono što je jako važno da li mislite da su u radu iznete određene novine, ili on govori o poznatim stvarima. Takođe je veoma važno da primetite da li su autori rada došli do nekih relevantnih zaključaka, da li se njihovi rezultati i zaključci mogu primeniti u praktičnim okolnostima, odnosno dali smatrate da bi ovaj rad mogao doprineti rešavanju nekih problema na nivou čitave zemlje ili problema određenih preduzeća. Slobodno u ovom poglavlju iskazati sopstveni kritički stav, uz obrazloženje.

**JAKO VAŽNO:** Tekst u čitavoj analizi, u svim poglavljima i podpoglavljima, se ne može iznositi taksativno i u vidu nabrajanja. Moraju se formirati odgovarajuće, opisne, gramatički ispravne rečenice koje će činiti smislen tekst u svakom od odeljaka analize. Bez nabrajanja i kratkih navođenja. Ne prepisivati direktno delove rada.

**VAŽNO:** Analizu raditi u ovom dokumentu koji je formatiran, nema potrebe da se ubacuju razmaci između poglavlja, pasusa i slično. Tehnički izgled ovog dokumenta je osnova za izradu vaše analize.

***Datum i mesto izrade***: maj 2022. godine.

***Potpis studenta***: \_\_\_\_\_\_\_\_\_\_\_\_\_\_\_\_\_\_\_\_\_\_

Mole se studenti da se opredele za jedan od naučnih članaka koji su objavljeni u naučnom časopisu Evropsko zakonodavstvo čiji je izdavač Institut za međunarodnu politiku i privredu. Ne birati PRIKAZE već samo konkretne članke.

Pošto odaberu željenu temu studenti je prijavljuju putem mejla koleginici Raletić Jotanović dr Saši koja im potvrđuje da je tema slobodna i da je mogu obraditi. (raletic.sasa84@gmail.com)

Analiza ovog naučno-stručog članka studentima može doneti do 5 bodova za aktivnost.

Odbranu urađene analize mogu izvršiti na vežbama u nekom od sledećih termina: 9. maj, 16. maj, 23. maj ili 30. maj 2022. godine.

Voditi računa da se ravnomerno raspodele odbrane, jer neće biti mogućnosti da svi studenti brane poslednjeg dana.

[Европско законодавство – 2021 | Институт за међународну политику и привреду (bg.ac.rs)](https://www.diplomacy.bg.ac.rs/casopisi/evropsko-zakonodavstvo/evropsko-zakonodavstvo-2021/)

[Европско законодавство – 2020 | Институт за међународну политику и привреду (bg.ac.rs)](https://www.diplomacy.bg.ac.rs/casopisi/evropsko-zakonodavstvo/evropsko-zakonodavstvo-2020/)

[Европско законодавство – 2019 | Институт за међународну политику и привреду (bg.ac.rs)](https://www.diplomacy.bg.ac.rs/casopisi/evropsko-zakonodavstvo/evropsko-zakonodavstvo-2019/)